**Justine Henin** (aastatel 2002–2007 **Justine Hardenne**, kasutas võistlustel nime **Justine Henin-Hardenne**; sündinud 1. juunil 1982 Liège'is) on Belgia tennisist.

Ta võitis seitsmel korral suure slämmi turniiri ning kuldmedali naiste üksikmängus 2004. aasta suveolümpiamängudel. Ta oli ka 117 nädalat maailma esinumber tennises.

Elulugu
-------

Henini ema Françoise Rosière oli prantslannast prantsuse keele ja ajaloo õpetaja. Ta suri, kui Justine oli 12-aastane. Justine'il on kaks venda David ja Thomas ning õde Sarah. Üks õde hukkus autoõnnetuses enne Justine'i sündimist.

Kui Justine oli 2-aastane, kolis perekond Rocheforti. Kodu asus tenniseklubi kõrval ja Justine hakkas seal mõne aasta pärast treeningutel käima. Ema viis teda korduvalt Pariisi Prantsusmaa lahtisi meistrivõistlusi vaatama.

1995, natuke aega pärast ema surma, kohtus Henin Carlos Rodríguezega, kellest sai tema treener. Kuni Justine'i loobumiseni tennisest 2008, samuti alates tema tagasitulekust 2010 on Rodríguez tema treener olnud.

16. veebruaril 2002 abiellus Justine Pierre-Yves Hardenne'iga ja hakkas kandma nime Justine Hardenne. Võistlustel esines ta Justine Henin-Hardenne'i nime all. Abielu lahutati 2007 ja pärast seda võttis ta oma neiupõlvenime tagasi.

Henin hakkas ITF-i turniiridel osalema 1997 ja teda saatis kiire edu. Juba samal aastal võitis ta 2 ITF-i turniiri ja järgmisel aastal veel 3. Kokku võitis ta 7 ITF-i turniiri, viimase 30. juulil 2000 oma sünnilinnas, kui võitis finaalis Barbara Rittneri 6:0, 3:1.

Oma esimesel WTA turniiril osales Henin 1999. aasta mais Antwerpenis, kuhu pääses *wild card*'iga. Ta võitis selle turniiri, saades niiviisi läbi aegade 5. inimeseks, kes oma esimese WTA turniiri võitnud.

1999. aasta Prantsusmaa lahtised olid tema esimene suure slämmi turniir. Ta pääses sinna läbi kvalifikatsiooni ega esinenud kehvasti. Avaringis alistas ta USA tennisisti Kristina Brandi 6:4, 6:2, teises ringis kaotas 2. asetusega Lindsay Davenportile 3:6, 6:2, 5:7. Hooaja lõpetas ta maailma edetabeli 69. numbrina.

2000. aastal jõudis Henin USA lahtistel 4. ringi. Ta alistas Alicia Moliki ja Anna Kurnikova, enne kui kaotas Davenportile 0:6, 4:6. Hooaja lõpetas ta maailma 45. numbrina. Kuid olümpiamängudele teda veel ei lastus: sinna läksid Dominique van Roost ja Sabine Appelmans, kellest esimene jõudis veerandfinaali ja teine 3. ringi.

2001. aastal jõudis Henin kõigil suure slämmi turniiridel vähemalt 4. ringi. Sealjuures Prantsusmaal jõudis ta veerandfinaali, kus kaotas Kim Clijstersile 6:2, 5:7, 3:6. Enne seda oli ta kõik vastased võitnud kindlalt kahes setis, sealhulgas Paola Suáreze, Virginie Razzano ja Barbara Schetti ühtviisi 6:3, 6:4. Wimbledonis jõudis ta finaaligi, alistades enne kolmes setis Kirstie Boogerti, Lisa Raymondi, Anke Huberi ja Jennifer Capriati, aga veerandfinaalis Conchita Martineze koguni 6:1, 6:0. Finaalis jäi ta Venus Williamsile alla 1:6, 6:3, 0:6. Hooaja lõpetas ta WTA 7. numbrina.

2002. aastal jõudis ta Austraalia lahtistel veerandfinaali. Ta alistas kahes setis Anna Kurnikova, Nicole Pratti ja Jelena Dementjeva, enne kui kaotas Clijstersile 2:6, 3:6. Prantsusmaal kaotas ta üllatuslikult kohe avaringis Anikó Kaprosile Ungarist 6:4, 1:6, 0:6. Wimbledonis jõudis ta aga taas poolfinaali, alistades enne Dementjeva kahes kiires lõppmängus ja Monica Selesi 7:5, 7:6 (7:4). Poolfinaalis jäi ta alla Venus Williamsile 3:6, 2:6. USA lahtistel jõudis Henin 4. ringi ja lõpetas hooaja WTA 5. numbrina.

Justine Henin-Hardenne tõusis esimest korda WTA edetabeli tippu 20. oktoobril 2003. Sel aastal võitis ta Prantsusmaa ja USA lahtised, aga Austraalia lahtistel ja Wimbledonis jõudis poolfinaali.

Henin võitis 2004. aasta suveolümpiamängudel naisüksikmängu. Ta sai turniiril esimese asetuse. Pärast võite vähetuntud mängijate üle kahes esimeses ringis alistas ta kolmandas ringis austraallase Nicole Pratti 6:1, 6:0, veerandfinaalis prantslase Mary Pierce'i 6:4, 6:4, poolfinaalis kolmandana asetatud venelase Anastassija Mõskina 7:5, 5:7, 8:6 ja finaalis teisena asetatud prantslase Amélie Mauresmo 6:3, 6:3.

14. mail 2008 teatas ta oma profikarjääri lõpetamisest. Kokku oli ta 117 nädalat maailma esinumber. Oma senise karjääri jooksul võitis ta üksikmängus 41 WTA-turniiri, sealhulgas seitse suure slämmi turniiri.

Detsembris 2009 teatas ta, et naaseb tipptennisesse. 2010. aasta lõpetas ta maailma 12. numbrina.

Vaata ka
--------

* Tennis 2004. aasta suveolümpiamängudel

Välislingid
-----------

|  |  |
| --- | --- |
|  | Pildid, videod ja helifailid Commonsis: **Justine Henin** |

* Justine Henini koduleht

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |